Aproape 86.000 de români s-au vaccinat în ultimele 24 de ore. 45 dintre ei au optat pentru Johnson&Johnson, în prima zi de imunizare la medicul de familie.
85.604 persoane au fost vaccinate în ultimele 24 de ore în România. Au fost raportate 41 de reacții adverse. 45 de oameni s-au vaccinat azi cu Johnson&Johnson, în prima zi de vaccinare la medicul de familie.
Comitetul Național de Coordonare a Activităților privind Vaccinarea împotriva COVID-19 (CNCAV) a anunțat marți că în ultimele 24 de ore au fost vaccinate 85.604 persoane și au fost raportate 41 de reacții adverse.Din totalul persoanelor vaccinate, 32.629 au primit prima doză, iar 52.975 a doua doză de vaccin. 70.093 de persoane au fost imunizate cu serul produs de Pfizer, 6.972 cu cel produs de Moderna, 8.494 cu AstraZeneca și 45 cu Johnson&Johnson.De la începutul campaniei de vaccinare au fost imunizate 3.411.328 de persoane, din care 2.082.585 au primit ambele doze de vaccin.În ultimele 24 de ore au fost raportate 41 de reacții adverse, 6 de tip local, restul de tip general. De la începerea campaniei de vaccinare au fost înregistrate 14.319 de reacții adverse.CNCAV precizează că 145 de reacții adverse sunt în curs de investigare.